
Testvérrel vagy nélküle? Navigálás a testvéri dinamikában: egyedül, neurotipikus vagy speciális szükségletű testvérrel

Kulcsszavak: empátia; sérültekkel szembeni attitűd; magány; sérültek neurotipikus testvérei; kísérleti manipuláció
A kutatás a család perspektívájából közelíti meg a sajátos nevelési igényűek családdinamikájának változásait és kihatásait, azon belül felfedni szándékszik a sérültek neurotipikus testvéreinek helyzetét és megéléseit. A sérültek neurotipikus testvéreinek empátiája, a sérültekkel szembeni attitűdje és a magányossága (a szülő-gyermek kapcsolat, a kortársakkal való interakció) mentén heterogén kutatási eredményeket azonosítottak. Rendszerint idősebb korcsoport vizsgálata történik vagy kisebbek esetén szülői illetve tanári bevallás alapján közelítik meg a testvéreket, ami viszont nem ad elegendő rálátást.
A kísérleti design kombinált típusú- csoportok közötti és csoporton belüli elrendezésű. A három csoport összesen 30 pubertás korú egyént vont be. Minden csoport 10 személyből áll, 12-16 éves neurotipikus testvérek, nemi eloszlás szempontjából homogének. Az egyének a testvéri minőség kritériuma mentén voltak beválogatva a csoportokba: neurotipikus testvérek csoportja, sérültek neurotipikus testvéreinek csoportja és az egykék csoportja.
A három eszköz (empátia CAES/ C-A, sérültekkel szembeni attitűd CATCH és magány LACA) papír-ceruza formában volt alkalmazva. Kísérleti manipulációként animációt alkalmazunk, ami három szituációt jelenít meg: lopás/ eltulajdonítás, bolti helyzet, nagyszülő halála.
Megcáfolódott a feltételezés, hogy a sérültek neurotipikus testvérei magasabb empátiával rendelkeznek és ez kapcsolatban áll a sérültekkel szembeni attitűddel, mivel ez nem teljesült, nem vonható le a következtetés, hogy azok az egyének akiknek sérült testvéreik vannak, azok nem csak a sajátos nevelési igényű testvérükkel szemben, hanem a sérültekkel általánosan azaz a mássággal szemben adaptívabb attitűdöt tanúsítanak. Másrészt a sérültek neurotipikus testvéreinek csoportja nem minősült vulnerábilisabb csoportnak a magányosságra nézve, ami kedvező eredményt jelent.



